Desna (pritoka Dnjepra)
Desna (ukrajinski: Десна́) je rijeka u sjeveroistočnoj Ukrajini, koja jednim dijelom svog toka protiče i kroz Rusiju. Dužina njenog toka je 1130 km i peta je najduža ukrajinska rijeka. Rijeka je promjenljive širine koja se kreće od 60 do 250 metara. Prosječni protok ove rijeke na ušću u Dnjepar iznosi 360 m3/s. Rijeka se zamrzava od početka decembra do početka aprila i plovna je od Novgorod-Siverskog do ušća, dužinom od oko 535 km. Njen sliv zauzima površinu od 88.900 km2 i glavna je lijeva pritoka rijeke Dnjepar.